Държавен вестник, бр. 28, 2011 г., стр. 9

БРОЙ  28	
Д Ъ Р Ж А В Е Н  В Е С Т Н И К 	
СТР.  9  
Чл. 76в. За неизпълнение на принудителните 
административни мерки по чл. 64г физическите 
лица се наказват с глоба от 100 до 2000 лв., а на 
юридическите лица и едноличните търговци се 
налага имуществена санкция от 300 до 4000 лв.
Чл. 76г. За други нарушения на този закон, 
ако извършеното не съставлява престъпление, 
физическите лица се наказват с глоба от 100 до 
1000 лв., а на юридическите лица и еднолич­
ните търговци се налага имуществена санкция 
от 200 до 2000 лв.“
§ 47. Навсякъде в закона думите „лекарствени 
средства“ се заменят с „лекарствени продукти“.
Заключителни разпоредби
§ 48. В Закона за водите (обн., ДВ, бр. 67 
от 1999 г.; изм., бр. 81 от 2000 г., бр. 34, 41 и 
108 от 2001 г., бр. 47, 74 и 91 от 2002 г., бр. 42, 
69, 84 и 107 от 2003 г., бр. 6 и 70 от 2004 г., 
бр. 18, 77 и 94 от 2005 г., бр. 29, 30, 36 и 65 от 
2006 г.; попр., бр. 66 от 2006 г.; изм., бр. 105 и 
108 от 2006 г., бр. 22 и 59 от 2007 г., бр. 36, 52 
и 70 от 2008 г., бр. 12, 32, 35, 47, 82, 93, 95 и 
103 от 2009 г. и бр. 61 и  98 от 2010 г.) чл. 61а 
се отменя.
§ 49. Законът влиза в сила от деня на об­
народването му в „Държавен вестник“.
Законът е приет от 41-ото Народно събрание 
на 25 март 2011 г. и е подпечатан с официалния 
печат на Народното събрание.
За председател на Народното събрание:
Анастас Анастасов
3950
УКАЗ № 67
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за изменение и допълнение на За­
кона за защита на растенията, приет от ХLI 
Народно събрание на 23 март 2011 г.
Издаден в София на 1 април 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за за­
щита на растенията (обн., ДВ, бр. 91 от 1997 г.; 
изм., бр. 90 от 1999 г., бр. 96 от 2001 г., бр. 18 
от 2004 г., бр. 26, 31 и 96 от 2006 г., бр. 13, 36 и 
43 от 2008 г., бр. 82 от 2009 г. и бр. 8 от 2011 г.)
§ 1. Член 1 се изменя така:
„Чл. 1. Този закон урежда:
1. фитосанитарните мерки по Междуна­
родната конвенция по растителна защита и 
осъществяването на фитосанитарния контрол 
на растенията и растителните продукти;
2. внедряването и усъвършенстването на 
методи за интегрирана борба срещу вредите­
лите по растенията и растителните продукти;
3. изискванията към продукти за растителна 
защита и торове, режима на изпитване, разре­
шаване и контрол на производството, преопа­
коването, съхранението, пускането на пазара и 
употребата им с цел защита здравето на хората 
и животните и опазване на околната среда;
4. изискванията към фитосанитарното ка­
чество и контрола на растенията и растителните 
продукти, предназначени за вътрешния пазар 
и за износ;
5. контрола за съответствие на продукти за 
растителна защита с показателите, одобрени 
при разрешаването;
6. изискванията за съхраняване на доку­
ментация за пуснати на пазара и употребени 
количества продукти за растителна защита и 
торове;
7. мерките по прилагане на Регламент 
(ЕО) № 2003/2003 на Европейския парламент 
и на Съвета от 13 октомври 2003 г. относно 
торовете, наричан по-нататък „Регламент (ЕО) 
№ 2003/2003“;
8. контрола на замърсителите в растител­
ните суровини;
9. контрола върху интегрираното производ­
ство на растения и растителни продукти;
10. условията и организацията за извършване 
на наблюдение и диагностика на икономически 
важни вредители по земеделските култури.“
§ 2. В чл. 8 се правят следните изменения 
и допълнения: 
1. Създава се нова ал. 3:
„(3) Индивидуалните административни ак­
тове по ал. 2 могат да се обжалват пред ди­
ректора на съответната областна дирекция по 
безопасност на храните по реда на Админи­
стративнопроцесуалния кодекс. Обжалването 
не спира изпълнението.“
2. Досегашната ал. 3 става ал.  4.
3. Създава се ал. 5:
„(5) Лицата по ал. 1 съхраняват докумен­
тация за употребените видове и количества 
продукти за растителна защита и торове по 
култури и площи и при поискване предоста­
вят в Българската агенция по безопасност на 
храните данни по образец, утвърден от нейния 
изпълнителен директор.“
§ 3. В чл. 8а, ал. 1 след думата „култури“ се 
добавя „или на принципите на интегрираното 
производство“.
§ 4. В чл. 10 се създават т. 3 и 4: